
ส่วนที่  2
สรุปผลการพัฒนาท้องถิ่นในปีที่ผ่านมา
2.1  สรุปสถานการณ์การพัฒนา
การวิเคราะห์ศักยภาพการพัฒนาองค์การบริหารส่วนตำบล


การวิเคราะห์ศักยภาพการพัฒนาท้องถิ่น   เป็นการวิเคราะห์จุดอ่อน   จุดแข็ง  ของท้องถิ่น     ซึ่งเป็นสภาวะแวดล้อมภายใน  รวมถึงการวิเคราะห์โอกาส  และภาวะคุกคามหรือข้อจำกัด  ที่เป็นสภาวะแวดล้อมภายนอกที่มีผลต่อการพัฒนาด้านต่าง ๆ ของท้องถิ่น  ซึ่งเป็นการประเมินสถานภาพของท้องถิ่นในปัจจุบัน   สำหรับใช้ประโยชน์ในการกำหนดการดำเนินงานในอนาคตต่อไป  ทั้งนี้  โดยใช้เทคนิค  SWOT   analysis   การพิจารณาถึงปัจจัยภายใน  ได้แก่   จุดแข็ง  จุดอ่อน  และปัจจัยภายนอก ได้แก่  โอกาส  และอุปสรรค  เป็นเครื่องมือ  ซึ่งผลการวิเคราะห์ศักยภาพการพัฒนาองค์การบริหารส่วนตำบลหน้าถ้ำ   มีดังนี้

จุดแข็ง

1)  พื้นที่ตำบลหน้าถ้ำติดต่อกับเขต อ.เมือง  มีเส้นทางคมนาคมสะดวก  ทำให้มีการขยายความเจริญมาสู่ชุมชน

2)  มีสถานที่ท่องเที่ยวที่ตามธรรมชาติ  และแหล่งท่องเที่ยวทางประวัติศาสตร์  ศิลปวัฒนธรรม

3)  มีพื้นที่เกษตรกรรมที่อุดมสมบูรณ์และหลากหลาย

4)  มีความหลากหลายของศาสนาและวัฒนธรรมที่เข้มแข็งและเป็นศูนย์กลางเผยแพร่ศาสนา

5)  มีการนำภูปัญญาท้องถิ่นที่หลากหลายมาใช้

6)  มีทรัพยากรธรรมชาติที่สมบูรณ์


จุดอ่อน

1)ประชาชนส่วนใหญ่ประกอบอาชีพทางการเกษตรแต่ขาดการพัฒนาเทคโนโลยีทางการเกษตรให้ได้ผลผลิตที่มีคุณภาพ

2) คุณภาพการศึกษาอยู่ในเกณฑ์ต่ำ

3)  ประชาชนว่างงาน

4)  ประชาชนมีความหวาดระแวงจากสถานการณ์ความไม่สงบในพื้นที่

5)  ประชาชนทำการเกษตรแบบขาดความรู้ทางวิชาการด้านการอนุรักษ์สิ่งแวดล้อม

6)  แหล่งท่องเที่ยวขาดการปรับปรุง

7)  ประชาชนบางส่วนขาดความรับผิดชอบ ไม่เคารพกฎหมาย  ขาดคุณธรรมจริยธรรม  
โอกาส

1) พื้นที่อุดมสมบูรณ์มีแหล่งทรัพยากรธรรมชาติและผลผลิตทางการเกษตร

2)  รัฐบาลมีนโยบายและจัดสรรงบประมาณในการช่วยเหลือพื้นที่เป็นจำนวนมาก

3)   หน่วยงานรัฐสนับสนุนโอกาสในการเพิ่มมูลค่าให้กับสินค้าการเกษตรหลากหลายรูปแบบ

อุปสรรค

1)  ปัญหาความไม่สงบในพื้นที่จังหวัดชายแดนภาคใต้

2)  ขาดการมีส่วนร่วมของประชาชนและการบูรณาการในการทำงานของภาครัฐ

3)  ประชาชนนอกพื้นที่มีความระแวงในสถานการณ์  ทำให้นักท่องเที่ยวและนักลงทุนจากภายนอกไม่กล้าเข้ามาในพื้นที่

4)  ข่าวสารทางลบจากสื่อภายนอกส่งผลต่อความเชื่อมั่นของนักลงทุนและนักท่องเที่ยว

5)  ขาดตลาดรองรับผลผลิตทางการเกษตร

6)  ขาดการประกันราคาสินค้าทางการเกษตร

2.2  ผลการดำเนินงานขององค์การบริหารส่วนตำบลหน้าถ้ำ
ด้านโครงสร้างพื้นฐาน   ผลการดำเนินงานด้านโครงสร้างพื้นฐาน  
· ดำเนินการบุกเบิกถนน  และซ่อมแซมถนนหนทางเพื่อสัญจรสะดวก  
· ประสานงานกับหน่วยงานไฟฟ้าเพื่อขยายเขตไฟฟ้าหมู่บ้าน  
· ปรับปรุงระบบประปาหมู่บ้าน  
· ดำเนินการขุดลอกคูคลอง  เพื่อใช้ในการอุปโภคและทำการเกษตร  
· พัฒนาแหล่งน้ำธรรมชาติ  
· ขุดลอกคูระบายน้ำเพื่อการป้องกันปัญหาน้ำท่วม
ด้านการพัฒนาอาชีพและส่งเสริมเศรษฐกิจฐานราก  ผลการดำเนินงานด้านการพัฒนาอาชีพและส่งเสริมเศรษฐกิจฐานราก
· สนับสนุนการดำเนินงานด้านการส่งเสริมการเกษตร
· เพิ่มพูนความรู้เรื่องการจัดการศัตรูพืช
· พัฒนาอาชีพและผลิตภัณฑ์ให้มีคุณภาพและประสิทธิภาพ
ด้านการศึกษา  ผลการดำเนินงานด้านการศึกษา
· สนับสนุนงบประมาณให้โรงเรียนในการจัดการศึกษา
· สนับสนุนการจัดกิจกรรมวันสำคัญของชาติ
ด้านวัฒนธรรมและศาสนา  ผลการดำเนินงานด้านวัฒนธรรมและศาสนา
· จัดกิจกรรมทางศาสนาและวัฒนธรรมตามประเพณีท้องถิ่น
· ประสานงานในการจัดกิจกรรมร่วมกับหน่วยงานอื่น
· ให้ประชาชน  หน่วยงานของรัฐได้ร่วมกันอนุรักษ์แหล่งมรดกทางศาสนา

ด้านสาธารณสุขพัฒนาชุมชนน่าอยู่  ผลการดำเนินงานด้านสาธารณสุขพัฒนาชุมชนน่าอยู่
· ประสานกับหน่วยงานสาธารณสุขเพื่อให้มีการบริการอย่างทั่วถึง
· สนับสนุนและอุดหนุนงบประมาณหน่วยงานสาธารณสุขเพื่อให้ดำเนินโครงการช่วยเหลือราษฎรต่อไป
· สนับสนุนงาน  อสม.
· มีการแข่งขันกีฬาเชื่อมความสัมพันธ์ภายในตำบล  เพิ่มทักษะในการเล่นกีฬาของเยาวชน
· ส่งนักกีฬาในการเข้าร่วมกับหน่วยงานอื่น
ด้านการป้องกันและแก้ไขปัญหายาเสพติด  โรคเอดส์  ผลการดำเนินงานด้านการป้องกันและแก้ไขปัญหายาเสพติด  โรคเอดส์
· ป้องกันและแก้ไขปัญหายาเสพติด
· ให้ประชาชนรู้ถึงโทษและรู้จักวิธีปฏิบัติต่อผู้ป่วยเอดส์
· นำผู้เสพ/ผู้ติดยาเสพติดเข้ารับการบำบัด  ปรับเปลี่ยนพฤติกรรม  และเสริมสร้างเกราะป้องกันทางความคิด
· ส่งเสริมให้เด็กมีความรู้เรื่องคุณธรรม  จริยธรรม  ห่างไกลยาเสพติด
ด้านสิ่งแวดล้อม  ทรัพยากรธรรมชาติ  และการท่องเที่ยว   ผลการดำเนินงานด้านสิ่งแวดล้อม  ทรัพยากรธรรมชาติ  และการท่องเที่ยว
· ดำเนินงานด้านการจัดการทรัพยากรธรรมชาติและสิ่งแวดล้อม
· ดำเนินงานด้านการดูแล  บำรุงรักษา  แหล่งน้ำและทรัพยากรธรรมชาติอื่นๆ
· ส่งเสริมการท่องเที่ยว
ด้านการเมือง  การบริหาร  อบต.    ผลการดำเนินงานด้านการเมือง  การบริหาร อบต.
· ประชาสัมพันธ์ให้ประชาชนทราบถึงความเคลื่อนไหวทางการเมือง
· ประชาสัมพันธ์การดำเนินงานของรัฐ
· โครงการพัฒนาบุคลากรส่วนท้องถิ่น
ด้านสวัสดิการสังคม    ผลการดำเนินงานด้านสวัสดิการสังคม
· ช่วยเหลือสงเคราะห์เบี้ยยังชีพผู้สูงอายุ , ผู้พิการ
ด้านเสริมสร้างความเข้มแข็งชุมชน  ผลการดำเนินงานด้านความเข้มแข็งชุมชน
· จัดเวทีชาวบ้านในการรับทราบปัญหาของชุมชน , การจัดทำแผนชุมชน , แผนพัฒนา อบต.
· สนับสนุนพัฒนาชุมชนในการจัดเก็บข้อมูลพื้นฐานภายในชุมชน
***************************
